Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: Az Alkotmánybíróság az 59/1996. (XII. 22.) AB határozatában megállapította:
Paragraph Index: 970

Az Alkotmánybíróság az 59/1996. (XII. 22.) AB határozatában megállapította: »Az Alkotmány nem határozza meg a közteher fogalmát, de a 821/B/1990. AB határozat ilyenként említi mindazokat „az állam javára előírható közbefizetéseket, amelyek az állam gazdasági tevékenységének, intézményei működtetésének fedezetét szolgálják”. Az említett AB határozat arra is rámutat, hogy „az Alkotmány 70/I. §-a tehát egyrészt az egyének számára ír elő kötelezettséget e vonatkozásban, más oldalról az államot feljogosítja az ilyen célú kötelezések, befizetések előírására, ezt azonban csak törvényi szinten teheti meg”. (ABH 1994, 486.) Ilyen köztehernek, közjogi bevételnek minősül az adó, a vám, az illeték és a jövedék. Az Alkotmánybíróság álláspontja szerint e közterhek megfizetésének a vonatkozó törvényi előírások megsértésével keletkező elmaradása a köztartozás.

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes